钦定古今图书集成/明伦汇编/官常典/第377卷 > 北齐
## 钦定古今图书集成/明伦汇编/官常典/第377卷 > 北齐

北齐始置太仆寺，掌车马，统骅骝等诸令、丞、局丞。
按《隋书百官志》：“后齐太仆寺置卿、少卿、丞各一人，有
功曹、五官、主簿、录事等员。掌诸车辇马牛畜产之属，
统骅骝、左右龙、左右牝、驼牛、司羊、乘黄、车府等署令、
丞。”骅骝署又有奉承直长二人。左龙署有左龙局，右
龙署有右龙局，左牝署有左牝局，右牝署有右牝局，
驼牛署有典驼、特牛、牸牛三局。司羊署有特羊、牸羊
局。诸局并有都尉寺。又领司讼、典腊、出入等三局丞。
骅骝署掌御马及诸鞍乘。左右龙。左右牝署掌驼马。
驼牛署，掌饲驼骡驴牛。司羊署掌诸羊。乘黄署掌诸
辇辂。车府署掌诸杂车。